ประกาศธนาคารแห่งประเทศไทยที่ สนช. 2/2561เรื่อง หลักเกณฑ์การกํากับดูแลสมาชิกของระบบการชําระเงินที่มีความสําคัญ-------------------------------------อื่นๆ - 1. เหตุผลในการออกประกาศ ระบบการชําระเงินที่มีความสําคัญเป็นระบบโครงสร้างพื้นฐานหลักของประเทศโดยเป็นระบบการชําระเงินที่รองรับการโอนเงินมูลค่าสูง หรือที่ใช้สําหรับการหักบัญชีหรือการชําระดุลที่เชื่อมโยงระหว่างธนาคารกลางกับผู้ประกอบธุรกิจระบบการชําระเงินต่าง ๆ ซึ่งเป็นสมาชิกของระบบการชําระเงินที่มีความสําคัญรวมถึงมีความเชื่อมโยง (interdependencies) กับระบบการซื้อขายหลักทรัพย์ในตลาดหลักทรัพย์และระบบอื่น ๆ ที่เกี่ยวข้อง เพื่อสนับสนุนการทําธุรกรรมทางการเงินให้สามารถดําเนินการได้อย่างสะดวก รวดเร็ว และมีประสิทธิภาพ ช่วยส่งเสริมการขับเคลื่อนกิจกรรมทางเศรษฐกิจและรักษาเสถียรภาพทางการเงินของประเทศ (financial stability) ซึ่งหากระบบหยุดชะงักหรือสมาชิกในระบบเกิดปัญหาหรือข้อขัดข้อง อาจส่งผลกระทบต่อประโยชน์สาธารณะ ความเชื่อมั่นของสาธารณชน หรือเสถียรภาพและความมั่นคงของระบบการชําระเงิน ธนาคารแห่งประเทศไทยจึงกําหนดหลักเกณฑ์การกํากับดูแลสมาชิกของระบบการชําระเงินที่มีความสําคัญ ซึ่งมีการเชื่อมโยงเพื่อทําธุรกรรมและรับส่งข้อมูลในระบบ โดยนําหลักการตามมาตรฐานสากลมาใช้ มีการกําหนดหลักเกณฑ์ในด้านการบริหารความเสี่ยงและความปลอดภัยและการดําเนินการรองรับในกรณีที่สมาชิกของระบบขอฟื้นฟูกิจการหรือถูกศาลสั่งพิทักษ์ทรัพย์หรือล้มละลาย เพื่อให้สมาชิกมีการบริหารความเสี่ยงและมีการรักษาความปลอดภัยที่เกี่ยวข้องกับการทําธุรกรรมและรับส่งข้อมูลในระบบอย่างเหมาะสม รวมถึงมีการเตรียมการรองรับกรณีเกิดภาวะฉุกเฉินซึ่งจะช่วยลดความเสี่ยงที่อาจก่อให้เกิดผลกระทบต่อเนื่องเป็นวงกว้าง (systemic risk) และนําไปสู่การมีเสถียรภาพของระบบชําระเงินและระบบการเงินโดยรวมอื่นๆ - 2. อํานาจตามกฎหมาย อาศัยอํานาจตามความในมาตรา 7 และมาตรา 8 แห่งพระราชบัญญัติระบบการชําระเงิน พ.ศ. 2560 ธนาคารแห่งประเทศไทยกําหนดหลักเกณฑ์การกํากับดูแลสมาชิกของระบบการชําระเงินที่มีความสําคัญอื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับสมาชิกของระบบการชําระเงินที่มีความสําคัญตามกฎหมายว่าด้วยระบบการชําระเงินอื่นๆ - 4. เนื้อหา 4.1 นิยาม ในประกาศฉบับนี้ "ระบบการชําระเงินที่มีความสําคัญ" หมายความว่า ระบบการชําระเงินที่ ธปท. จัดตั้งและดําเนินการตามกฎหมายว่าด้วยธนาคารแห่งประเทศไทย หรือระบบการชําระเงินอื่นใดที่รัฐมนตรีประกาศกําหนดโดยคําแนะนําของ ธปท. ตามกฎหมายว่าด้วยระบบการชําระเงิน "ผู้ให้บริการ" หมายความว่า ผู้ให้บริการระบบการชําระเงินที่มีความสําคัญ "สมาชิก" หมายความว่า ผู้ใช้บริการที่ยินยอมผูกพันตามหลักเกณฑ์ในการใช้บริการระบบการชําระเงินที่มีความสําคัญ "ธปท." หมายความว่า ธนาคารแห่งประเทศไทยตามกฎหมายว่าด้วยธนาคารแห่งประเทศไทย "รัฐมนตรี" หมายความว่า รัฐมนตรีว่าการกระทรวงการคลัง 4.2 หลักเกณฑ์การกํากับดูแล สมาชิกต้องปฏิบัติตามหลักเกณฑ์ ดังต่อไปนี้ 4.2.1 การบริหารความเสี่ยงและความปลอดภัย (1) จัดให้มีการรักษาความมั่นคงปลอดภัยของระบบสารสนเทศสําหรับเชื่อมโยงเพื่อทําธุรกรรมและรับส่งข้อมูลกับระบบของผู้ให้บริการ รวมทั้งปฏิบัติตามมาตรการรักษาความมั่นคงปลอดภัยทางระบบสารสนเทศตามที่ผู้ให้บริการกําหนด เพื่อป้องกันความเสียหายที่อาจเกิดขึ้นต่อระบบในวงกว้าง (2) จัดให้มีการรักษาความมั่นคงปลอดภัยของข้อมูลและรักษาความลับซึ่งกระบวนการและข้อมูลของระบบ ให้สอดคล้องกับหลักเกณฑ์และการดําเนินการที่ผู้ให้บริการกําหนด (3) ปฏิบัติตามมาตรการบริหารความเสี่ยงในด้านต่าง ๆ ที่เกี่ยวข้องกับระบบตามที่ผู้ให้บริการกําหนด เพื่อป้องกันการเกิดความเสี่ยงอย่างต่อเนื่องเป็นวงกว้าง (systemic risk) ซึ่งอาจส่งผลกระทบต่อระบบสถาบันการเงิน ตลอดจนภาคธุรกิจและประชาชน (4) จัดให้มีแผนรองรับกรณีการเกิดเหตุการณ์ผิดปกติต่าง ๆ ที่อาจส่งผลให้เกิดการหยุดชะงักหรือเกิดความเสียหายต่อระบบ (แผนฉุกเฉิน) และทดสอบการปฏิบัติตามแผนฉุกเฉินที่ผู้ให้บริการกําหนด 4.2.2 การแจ้งผู้ให้บริการ และ ธปท. ทราบ กรณีสมาชิกขอฟื้นฟูกิจการหรือถูกศาลสั่งพิทักษ์ทรัพย์หรือล้มละลาย ในกรณีที่สมาชิกยื่นคําร้องหรือถูกร้องขอต่อศาลให้ฟื้นฟูกิจการและศาลมีคําสั่งรับคําร้องขอให้ฟื้นฟูกิจการ หรือถูกฟ้องล้มละลาย หรือถูกศาลสั่งพิทักษ์ทรัพย์ ให้สมาชิกปฏิบัติดังต่อไปนี้ (1) แจ้งผู้ให้บริการทราบโดยทันทีด้วยวาจาหรือวิธีอื่นใด ตามหลักเกณฑ์และวิธีการที่ผู้ให้บริการกําหนด (2) แจ้ง ธปท. ทราบโดยทันทีด้วยวาจาหรือวิธีอื่นใด และจัดส่งรายงานภายในวันทําการถัดจากวันที่เกิดกรณีดังกล่าว ทั้งนี้ ตามแบบและวิธีการที่กําหนดแนบท้ายประกาศนี้ อนึ่ง ในกรณีที่ ธปท. เป็นผู้ให้บริการระบบ ให้สมาชิกดําเนินการเฉพาะตาม (1)อื่นๆ - 5.วันเริ่มต้นบังคับใช้ ประกาศนี้ให้ใช้บังคับนับแต่วันที่ 16 เมษายน 2561 เป็นต้นไปผู้มีอํานาจลงนาม - ประกาศ ณ วันที่ 16 เมษายน 2561 (นางฤชุกร สิริโยธิน)รองผู้ว่าการ ด้านเสถียรภาพสถาบันการเงินผู้ว่าการแทนธนาคารแห่งประเทศไทย